Paplūdimių grundalas

Paplūdimių grundalas (Pomatoschistus microps) – ešeržuvių (Perciformes) būrio, grundalinių šeimos (Gobiidae) žuvų rūšis. Dėl mažo dydžio ir panašumo į kitus grundalus, ypač į smėlinius grundalus – paplūdimių grundalai dažnai supainiojami su jiems artimomis rūšimis.

 Kūno matmenys 
Viena smulkiausių Lietuvos žuvų rūšių, kūno ilgis nuo 4 cm, dažniausiai 5–7 cm. Maksimalus kūno ilgis iki 9 cm.

 Išvaizda 
Paplūdimių grundalai panašūs į smėlinius grundalus. Tai apvaliakūnės žuvelės. Jų galva iš viršaus plokščia, išpūstažandė. Akys išsprogusios. Uodegos stiebelis plokštokas iš šonų ir ilgas, prilygstantis galvos ilgiui. Pakaušis ir pliki.

 Veisimasis 
Paplūdimių grundalas pavasarį ir vasarą ant moliuskų kriauklių ir akmenų neršia porcijomis apie 300 ikrelių. Ikreliai laukinės kriaušės vaisiaus formos, lipnūs, dugniniai be riebalinio lašelio. Embrionai vystosi keletą parų. Išsiritusios lervos 2,5–3 mm ilgio ir panašios į smėlinio grundalo lervas, bet sparčiau vystosi. Mailiumi virsta paaugę iki 12–14 mm ilgio.

 Gyvenimo būdas 
Paplūdimių grundalai yra migruojanti žuvis.

 Mityba 
Minta planktonu, smulkiais vandenų dugne gyvenančiais bestuburiais, kirmėlėmis, ypač smulkiais vėžiagyviais – šoniplaukomisluontoportti.com / Common goby | Anglų k..

 Amžius 
Užregistruotas maksimalus amžius – 3 metaifishbase.org / Pomatoschistus microps (Krøyer, 1838) | Anglų k..

 Paplitimas pasaulyje ir gyvenama aplinka 
Smėliniai grundalai yra apysūrių vandenų, taip pat jūrų bei gėlavandenė žuvis. Savaiminė Atlanto vandenyno šiaurės rytuose, Viduržemio bei Juodojoje jūrose. Gausiai jų pasitaiko Suomių įlankoje ties Sankt Peterburgu. Gyvena negiliose, smėlingose ar dumblingose estuarijų vietose ar sūrokose lagūnose nuo 0 iki 12 m gyliuose netoli pakrančių.

 Paplitimas Lietuvoje ir gyvenama aplinka 
Aptinkami Baltijos jūroje ties Lietuvos pakrante.

 Reikšmė 
Paplūdimių grundalai neverslinė žuvis. Jais minta kai kurios kitos žuvys ir vandens paukščiai.

 Taip pat skaitykite 
 Lietuvos žuvys
 Lietuviškas žuvų vardynas

 Literatūra 
 J.Virbickas, Lietuvos žuvys | Vilnius, leidykla „Mokslas“, 1986; 107 psl. Paplūdimių grundalas;

 Šaltiniai 

 Nuorodos 

 marinespecies.org / Pomatoschistus microps (Krøyer, 1838) | Anglų k.
 species-identification.org / Common goby (Pomatoschistus microps)  | Anglų k.
 journals.plos.org / New Light on the Evolutionary History of the Common Goby (Pomatoschistus microps) with an Emphasis on Colonization Processes in the Mediterranean Sea, Christelle Tougard, Joy Folly, Patrick Berrebi; Published: March 19, 2014 | Anglų k.
 ncbi.nlm.nih.gov / Phylogeography of the common goby, Pomatoschistus microps, with particular emphasis on the colonization of the Mediterranean and the North Sea., Gysels ES, Hellemans B, Pampoulie C, Volckaert FA.; 2004 Feb;13(2):403-17. | Anglų k.
 ncbi.nlm.nih.gov / Ellipsomyxa gobii (Myxozoa: Ceratomyxidae) in the common goby Pomatoschistus microps (Teleostei: Gobiidae) uses Nereis spp. (Annelida: Polychaeta) as invertebrate hosts., Køie M, Whipps CM, Kent ML. 2004 Mar;51(1):14-8. | Anglų k.
 youtube.com / Common Gobies (Pomatoschistus microps) in narrow channels around the island of Juist, Published on 18 Nov 2012
 youtube.com / babka piaskowa – common goby – pomatoschistus microps, Published on 13 Mar 2017

Kategorija:Grundalinės